laion/Wikipedia-Exotic huggingface dataset:
PLEX

PLEX (קיצור של Programming Language for EXchanges) היא שפת תכנות ספציפית, התומכת בתכנות מקבילי ובריצה בזמן אמת (Real Time). היא פותחה על ידי תאגיד הטלקומוניקציה אריקסון (Ericcson) לצורך שימוש בארכיטקטורת AXE telephone exchange שלו. PLEX עוצבה על ידי Göran Hemdahl מתאגיד אריקסון בשנות ה-70, ומאז היא עודכנה ושודרגה פעמים רבות. בשנת 2008, תוארה PLEX כתווך בין שפת התכנות Fortran ו-Macro Assembler (מאקרו-ים בשפת סף). לשפה יש 2 ניבים: Plex-C אשר אחראי ל-AXE Central Processor ו-Plex-M אשר נמצא בשימוש ב-EMRP – ראשי תיבות של Extension Module Regional Processors. בשנות ה-80 תאגיד אריקסון החל לפתח שפת תכנות שתתפוס את מקומה של Plex. שפה זו בסופו של דבר התפתחה לשפת התכנות Erlang. לטענתו של אחד ממפתחי Erlang, ג'ו ארמסטרונג, Erlang הושפעה באופן משמעותי מ-PLEX ומארכיטקטורת AXE. עם זאת, לרוב נעשה שימוש ב-Erlang ביחד עם PLEX במקום להחליפה באופן מלא. Johan Erikson and Bo Lindell. "The Execution Model of APZ/PLEX - An Informal Description" (PDF). Mälardalen University. (ארכיון) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
טקס פרסי לורנס אוליבייה 1979

טקס פרסי איגוד תיאטראות וסט אנד לשנת 1979 נערך בלונדון במלון "קפה רויאל" על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984. הפקות הבאות היו מועמדות למספר פרסים: 6: "פעם בחיים" 4: "מותו של סוכן" 3: "שיקגו", "אילוף הסוררת" ו"ארץ לא נודעת" 2: And a Nightingale Sang, "אנטוניוס וקלאופטרה", "בגידה", For Services Rendered, "גבירתי הנאווה", Outside Edge,‏ Songbook ו-Strife ההפקות הבאות זכו במספר פרסים: 2: "מותו של סוכן" ו-Songbook פרסי אוליבייה לשנת 1979
Spooky Scary Skeletons

Spooky Scary Skeletons הוא שיר מאת המוזיקאי האמריקאי אנדרו גולד (אנ'), מתוך אלבומו של גולד, Halloween Howls, שיצא לאור ב-1996, על ידי חברת התקליטים Music for Little People ומתאפיין בשירים לחג ליל כל הקדושים. השיר זכה לפופולריות בתחילת העשור הראשון של המאה ה-21, בעקבות ממים אינטרנטיים רבים שנוצרו בחג ליל כל הקדושים, בעיקר באתר הפורומים 4chan. מספר שנים לאחר מכן, החלו תקליטנים ומפיקים רבים ליצור רמיקסים אלקטרוניים לשיר, שזכו לסך מצטבר של מאות מיליוני צפיות ביוטיוב, והיו פופולריים בקרב ערוצי גיימינג. בשנת 2018, נבחר השיר על ידי מגזין פורבס למקום הרביעי ברשימת 20 שירי ליל כל הקדושים הפופולריים ביותר ביוטיוב. בשנת 2019, זכה השיר להצלחה מחודשת בעקבות הצלחתו ברשת החברתית טיקטוק, בה זכה השיר למיליוני סרטונים המשתמשים בו. באותה השנה, בעקבות הצלחתו של השיר ברשתות החברתיות, יצאה לאור מהדורת דלוקס דיגיטלית לאלבום Halloween Howls, בה נכללו שני רמיקסים אלקטרוניים לשיר. נכון לאוקטובר 2020, לשיר סך מצטבר של כ-20 מיליון השמעות ברשת הזרמת המדיה ספוטיפיי. Spooky Scary Skeletons, Know Your Meme Brian Feldman, How ‘Spooky Scary Skeletons’ Became the Internet’s Halloween Anthem, Intelligencer, ‏2019-10-16 (באנגלית) The Official Halloween TikTok Trend Is Here, PAPER, ‏2019-09-12 (באנגלית) Adrienne Gibbs, Top 20 Halloween Songs On YouTube, Forbes (באנגלית) E. J. Dickson, E. J. Dickson, The Writer of the 'Golden Girls' Theme Is Blowing Up on TikTok For Being Spooky, Rolling Stone, ‏2019-10-08 (באנגלית) Here Are The Top 10 Dance Memes On TikTok In 2019, BuzzFeed News (באנגלית) Halloween Howls: Fun & Scary Music (Deluxe Edition), נבדק ב-2020-10-19 Billboard Global 200, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית)
סיפור חיים (סרט)

סיפור חיים (באנגלית: !That's Life) הוא סרט דרמה אמריקאי משנת 1986 בבימויו של בלייק אדוארדס עם ג'ק למון וג'ולי אנדרוז בתפקידים הראשיים. זאת דרמה משפחתית שצולמה בביתם של הזוג אנדרוז-אדוארדס ומשתתפים בה חברי המשפחה - כריס למון, בנו של ג'ק למון; ג'ניפר אדוארדס, בתו של בלייק אדוארדס; אמה וולטון המילטון, בתה של ג'ולי אנדרוז מבעלה הראשון, טוני וולטון. פלישיה פאר אשתו השנייה של ג'ק למון, משחקת בתור מגדת עתידות. העלילה היא על בני זוג שעוברים משבר. הם נשואים מזה שנים, הוא עובר את משבר גיל ה-60 ומיואש שאולי פיספס את החיים והיא ממתינה לבדיקת ביופסיה מכרעת, וברקע הילדים עם הבעיות שלהם. הארווי פיירצ'יילד (ג'ק למון) הוא ארכיטקט עשיר בן 60 שגר עם אשתו ג'יליאן (ג'ולי אנדרוז) בווילה גדולה על חוף הים במאליבו, קליפורניה. להם יש שלושה ילדים: ג'וש (כריס למון), מייגן (ג'ניפר אנדרוז) וקייט (אמה וולטון). הארווי עצבני ומתוסכל. הוא מרגיש שהוא זקן שלא הגשים את עצמו. למרות עושרו אין בניין אחד שהוא יכול להתגאות בו כמו הבניינים של פרנק לויד רייט. הוא נכנע לדרשותיהם של לקוחותיו העשירים וחייב לעתקפל ולעשות כרצונם. את כל תסכולו הוא מוציא על אשתו ג'יליאן (ג'יל) שמנסה להרגיע אותו. היא מספרת על הבעיות על הארווי לשכנתה הולי (סאלי קלרמן). ג'יל לא מגלה לה שבאותו יום עברה ביופסיה של גוש בקנה הנשימה וכי היא מחכה לתשובה הפתולוגית. היא מבקשת מרופא המשפחה, ד"ר רומאניס (ג'רדן כריסטופר) לשמור על כך בסוד. הארווי הולך לבקר בניין שתכנן עבור ג'ניס (סינתיה יורקין) היא מפתה אותו לקיים חיסים והוא מתפתה אך לא יכול בגלל אין אונות. הוא רץ לווידוי על ניאופו אצל הכומר (רוברט לוג'יה) ומסתבר שהם חלקו ביחד חדר באוניברסיטת נוטרדאם. הכומר מזמין אותו לכנסייה אבל בדרך הוא מבקר אצל מגדת עתידות מאדאם קארי (פלישיה פאר) שממנה הוא נדבק בכינת הערווה ומתפתל כל הזמן בכנסייה עד שהוא רץ לד"ר רומאניב לקבלת טיפול. המשפחה מארגנת לו חגיגת יום הולדת 60. בתחילה המשפחה הגרעינית שם הוא רב עם כולם ומתנגד שיקראו לו סבא לאחר שיוולד ילדה של מייגן. הילדים מבחינים שמשהו לא בסדר אתו. בלילה הוא קם למכשיר הכושר ומנסה בעזרת אופני הכושר לאבד עצמו לדעת ומתמוטט בחיקה של ג'יל. לחגיגה הגדולה שמארגנים לו הוא ממשיך להתנהג באופן מוחצן עד שג'יל נותנת לו אולטימטום שהיא אינה רוצה לחיות איתו כך. הוא נרגע ומבקש מג'יל לשיר. היא מהססת ובאותו רגע מגיע ד"ר רומאניס ומגלה שהבדיקה הפתולוגית תקינה. היא מספרת הכל להארווי והם מתחבקים. השיר "החיים במראה" המושר בסוף הסרט על ידי טוני בנט, היה מועמד לפרס אוסקר לשיר המקורי הטוב ביותר. ג'ק למון היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. ג'ולי אנדרוז הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי "סיפור חיים", במסד הנתונים הקולנועיים IMDb (באנגלית) "סיפור חיים", באתר AllMovie (באנגלית) "סיפור חיים", באתר Rotten Tomatoes (באנגלית) "סיפור חיים", במסד הנתונים הקולנועיים KinoPoisk (ברוסית) קדימון לסיפור חיים, באתר יוטיוב קטעים מסיפור חיים, באתר TCM טוני בנט שר "חיים במראה" בסוף הסרט, באתר יוטיוב
פרח בר

פרח בר הוא פרח הגדל בטבע, שלא נזרע ולא ננטע בכוונה. פרח בר אינו מרביית כלאיים ולא שונה באופן כלשהו מהאופן בו הוא היה בטבע כצמח מקומי, גם אם הוא גדל במקום שלא היה בו באופן טבעי. "פרח בר" אינו מונח מדויק. המונחים המדויקים הם: "מינים מקומיים" (המופיעים באופן טבעי באזור, פלורה), "מינים אקזוטיים" או introduced species (אנ') (אינם מופיעים באופן טבעי באזור), "מינים פולשים" (שמתחרים מול צמחים אחרים - בין אם הם ילידים ובין אם לא), "מינים מיובאים". בבריטניה, הארגון "Plantlife International" הקים את "תוכנית הפרחים של המחוז" בשנת 2002, בה הציבור הצביע על סמל פרח הבר עבור כל מחוז. המטרה הייתה להפיץ את המודעות למורשתם של מינים מקומיים ולצורך בשימור, מכיוון שחלק ממינים אלה נמצאים בסכנת הכחדה. לדוגמה, סאמרסט אימצה את הציפורן, לונדון את הערבה, ודנבישייר בויילס בחרו את האשבל. מדיה וקבצים בנושא פרח בר בוויקישיתוף מגזין Wildflower מקדם את השימוש והשימור של פרחי בר וצמחים מקומיים, Ladybird Johnson Wildflower Center. פורסם בעבר על ידי אגודת הצמחים הילידים בצפון אמריקה Plantlife, ארגון בריטניה פרחי בר בקפריסין מידע על 1,250 מיני צמחים מקומיים בצפון קפריסין פרחי בר אונטריו מידע מפורט על פרחי בר של אונטריו (קנדה) וצפון מזרח אמריקה הצפונית. דיווחי פרחי הבר במערב ארצות הברית NPIN: מאגר צמחים מקומיים מאגר צמחים מקומיים מאגודת צמחי הילידים באמריקה הצפונית (אורכב 30.04.2016 בארכיון Wayback Machine) פרח בר, באתר אנציקלופדיה בריטניקה (באנגלית) ילדים מייבשים פרחי בר ושולחים בגלויות ״פרחי ארצנו״ לילדי הגולה, 1953, באתר ארכיון הסרטים הישראלי בסינמטק ירושלים Wild flowers can be found in deserts, forests, meadows, and fields. "wildflower". נבדק ב-5 בדצמבר 2014. Wildflower, noun. Any flowering plant that grows without intentional human aid. {{cite web}}: (עזרה)
רוגן (פירושונים)

האם התכוונתם ל... ג'ו רוגן (Rogan) - קומיקאי, יוטיובר, מנחה, פרשן ספורט ושחקן אמריקאי The Joe Rogan Experience – פודקאסט שאותו מנחה רוגן מרקוס רוגן (Rogan) - שחיין אוסטרי סת' רוגן (Rogen) - שחקן, קומיקאי, תסריטאי ומפיק יהודי-קנדי ריגן (Rügen) - אי בים הבלטי השייך לגרמניה אגם רוגן (Rogan) - אגם בגבול שוודיה-נורווגיה
סיידר תפוחים

סיידר תפוחים (נקרא גם סיידר מתוק, סיידר קל או פשוט סיידר) הוא השם המשמש בארצות הברית ובקנדה למשקה לא מסונן, לא ממותק ולא אלכוהולי העשוי מתפוחים. אף שבדרך כלל מכונה בארצות הברית פשוט כ"סיידר", אין להתבלבל עם המשקה האלכוהולי המכונה סיידר במקומות אחרים. בין היתר, נקרא בארצות הברית גם כ-"hard cider". סיידר תפוחים מופק מתפוחים שנסחטו ואת הנוזל מרתיחים. ניתן להוציא את הנוזל מהתפוח עצמו, מליבת התפוח, מקצוות התפוחים או מגידולי התפוחים. הטעם של סיידר התפוחים יכול להשתנות בהתאם לתפוחים בהם משתמשים על מנת להכין אותו ועל אופן ההכנה שלו. סיידר בדרך כלל מפוסטר וזאת, כדי להרוג חיידקים ולהאריך את חיי המדף שלו. כמו כן, סיידר תפוחים מיוצר בדרך כלל בעונת הסתיו. מסעדות שונות ברחבי העולם מגישות באופן מסורתי את סיידר התפוחים בליל כל הקדושים, חג ההודיה, חג המולד ובחופשות הסילבסטר השונות, בצורות ובסוגים שונים. אף על פי שהמונח סיידר משמש למשקה האלכוהולי המותסס ברוב העולם, הכוונה בשם היא ל"סיידר תפוחים" טרי בארצות הברית; כלומר, משקה צלול וטהור שמורכב מנזול התפוח. בקנדה בדרך כלל מכנים את המשקה הצלול של התפוחים כ"סיידר תפוחים", בעוד את המשקה האלכוהולי מכנים כ"סיידר" בלבד. מבחינה היסטורית, סיידר הוא משקה שמורכב מחומרים טבעיים בלי תוספות חומרים מעובדים למיניהם. עם הזמן, בעקבות עירוב של מכונות ודברים דומים, הוכנסו לסיידר התפוחים מרכיבים נוספים שנועדו לעזור בהארכת חיי המדף שלו. מיץ תפוחים מדיה וקבצים בנושא סיידר תפוחים בוויקישיתוף Fabricant, Florence (1990-10-31). "Apple Cider: It's the Drink For Tonight (Published 1990)". The New York Times (באנגלית אמריקאית). ISSN 0362-4331. נבדק ב-2020-10-19. Barber, Katherine, ed. (2004). Canadian Oxford Dictionary (Second ed.). Oxford University Press. p. 277. ISBN 9780195418163.
רוברט אנגל

רוברט אנגל (באנגלית: Robert F. Engle III; נולד ב-10 בנובמבר 1942) הוא כלכלן וסטטיסטיקאי אמריקאי. זוכה פרס נובל לכלכלה יחד עם קלייב גריינג'ר. רוברט אנגל נולד ב-10 בנובמבר 1942 בסירקיוז, ניו יורק למשפחה קווייקרית. בצעירותו למד פיזיקה בויליאמס קולג' שבמסצ'וסטס. בשנת 1969 סיים לימודי דוקטורט בפיזיקה באוניברסיטת קורנל. בשנים 1969–1977 כיהן אנגל כפרופסור לכלכלה במכון הטכנולוגי של מסצ'וסטס. משנת 1975 ועד פרישתו בשנת 2003 כיהן אנגל גם כפרופסור באוניברסיטת קליפורניה בסן דייגו. כיום הוא מלמד באוניברסיטת ניו יורק. ב-2003 זכה אנגל בפרס נובל לכלכלה על שיטות לניתוח סדרות עתיות כלכליות עם מגמות משותפות (קואינטגרציה). אנגל נשוי למריאן, בתה של הפסיכולוגית היהודייה-אמריקאית אדית אגר. מדיה וקבצים בנושא רוברט אנגל בוויקישיתוף רוברט אנגל, באתר פרס נובל (באנגלית) רוברט אנגל, באתר פרויקט הגנאלוגיה במתמטיקה רוברט אנגל, באתר dblp רוברט אנגל, באתר SSRN רוברט אנגל, באתר אנציקלופדיה בריטניקה (באנגלית)
ברמברק

ברמברק (באנגלית: Barmbrack) לעיתים קרובות גם מקוצר ונקרא ברק, הוא לחם מהיר בתוספת ענבים וצימוקים. הלחם מזוהה עם ליל כל הקדושים באירלנד ונהוג להטמין בתוכו פריט כלשהו (לרוב טבעת), שהזוכה בו נחשב ל"בר מזל". הבצק מתוק יותר מלחם אך לא עשיר וכבד כמו זה של עוגה. לרוב משרים את הענבים והצימוקים בתה או בוויסקי כתוספת טעם. לעיתים הלחם מוגש כשהוא קלוי בתוספת חמאה, יחד עם כוס תה אחר הצהריים. ברמברק הוא המנהג המרכזי של ליל כל הקדושים באירלנד. ברמברק ליל כל הקדושים מכיל באופן מסורתי חפצים שונים שנאפו יחד עם הלחם ומשמשים כמעין משחק של גילוי עתידות. לרוב מטמינים בלחם אפונים, מקלון עץ, פיסת בד, מטבע קטן (בדרך כלל כסוף) או טבעת. כל אחד מהפריטים, אשר מתגלים בעת אכילת הלחם, אמור לשאת משמעות לאדם שקיבל אותו: האפונה, משמעה שהאדם לא יתחתן באותה השנה; המקל, משמעו שלאותו האדם יהיו נישואים לא טובים או שהוא יהיה מסוכסך; פיסת הבד מנבאת מזל רע או עוני; המטבע מסמל עושר ואושר; ומשמעות הטבעת היא נישואים טובים כבר באותה השנה. יש ששמים בלחם תליון, בדרך כלל של מרים, אם ישו. המטבח האירי מדיה וקבצים בנושא ברמברק בוויקישיתוף Allen, Darina (2012). Irish Traditional Cooking. Dublin: Gill and Macmillan. p. 278. ISBN 9780717154364. Top ten Irish Halloween traditions and memories you may share, IrishCentral.com, ‏2018-10-06 (באנגלית)
10/31

10/31 (בעברית: 31 באוקטובר) הוא סרט אימה אנתולוגי אמריקאי משנת 2017, המורכב מחמישה סיפורים קצרים בנושא ליל כל הקדושים בבימויו של ג'סטין מ. סימאן, זאין הרשברגר, ג'ון וויליאם הולט, ברט דג'אגר ורוקי גריי והאנטר ג'ונסון והופק על ידי פ. ג'יי סטארקס. הסרט בעל סיפור מסגרת. הסרט הוקרן בבכורה בפסטיבל "Death By" באוסטין, טקסס, ב-28 באוקטובר 2017. מאט בויזל מ-Dread Central כינה את הסרט "כיפי, מפחיד ומבדר", וכתב כי: "אני לא יכול להמליץ על הסרט למי שאוהב את האימה שלו בהתפרצויות קצרות אך ללא ספק מדובר בסרט מעולה שמה שמדהים בו הוא העובדה שהכל קורה תחת קורת גג אחת. אז וודאו שהסרט נמצא ברשימת הצפייה שלכם". בנוסף הוא גם החמיא על הבימוי של הסרט ואמר: "אם הבמאים האלה הם העתיד של הז'אנר אז אנחנו בידיים טובות". הסרט הופץ על גביי DVD, VHS ו-Blu-ray ב-2018 על ידי Scream Team Releasing. "10/31", במסד הנתונים הקולנועיים IMDb (באנגלית) 10/31, 2017-10-28, נבדק ב-2020-10-19
אדוארד פרסקוט

אדוארד כריסטיאן פרסקוט (באנגלית: Edward Christian Prescott,‏ 26 בדצמבר 1940 – 6 בנובמבר 2022) היה כלכלן אמריקאי. זוכה פרס נובל לכלכלה לשנת 2004 עם פין קידלנד. פרסקוט נולד גלנס פולס (אנ') שבמדינת ניו יורק. בשנת 1962 סיים את לימודי התואר הראשון במתמטיקה במכללת סווארת'מור בפנסילבניה. את התואר השני למד פרסקוט באוניברסיטת קייס וסטרן ריזרב באוהיו. את הדוקטורט סיים בשנת 1967 באוניברסיטת קרנגי מלון בפנסילבניה. בשנים 1966–1971 לימד פרסקוט באוניברסיטת פנסילבניה. לאחר מכן חזר פרסקוט ללמד באוניברסיטת קרנגי מלון עד 1980. בשנת 1978 כיהן פרסקוט כפרופסור אורח באוניברסיטת שיקגו ולאחר מכן בתפקיד דומה באוניברסיטת נורת'ווסטרן. בשנים 1980–2003 לימד פרסקוט באוניברסיטת מינסוטה. מאז 2003 ועד למותו הוא לימד באוניברסיטת אריזונה. משנת 1992 ועד למותו פרסקוט היה חבר באקדמיה האמריקאית לאמנויות ולמדעים. בשנת 2002 זכה בפרס נמרס לכלכלה. בשנת 2004 פרסקוט זכה בפרס נובל לכלכלה עם פין קידלנד. החל משנת 2008 ועד למותו היה חבר גם באקדמיה הלאומית למדעים של ארצות הברית. מאז שנת 2014 ועד למותו פרסקוט לימד באוניברסיטה הלאומית של אוסטרליה. מדיה וקבצים בנושא אדוארד פרסקוט בוויקישיתוף אדוארד פרסקוט, ברשת החברתית Goodreads אדוארד פרסקוט, באתר פרס נובל (באנגלית) אדוארד פרסקוט, באתר פרויקט הגנאלוגיה במתמטיקה אדוארד פרסקוט, באתר SSRN אדוארד פרסקוט, באתר אנציקלופדיה בריטניקה (באנגלית)
כריסטופר פיסרידס

כריסטופר אנטוניו פיסרידס (ביוונית: Χριστόφορος Αντωνίου Πισσαρίδης; נולד ב-20 בפברואר 1948) הוא כלכלן בריטי-קפריסיאי. מכהן כפרופסור בבית הספר לכלכלה של לונדון. זוכה פרס נובל לכלכלה לשנת 2010 עם דייל מורטנסן ופיטר דיאמונד. מחקריו מתמקדים במדיניות כלכלית, שוק העבודה ובמקרו-כלכלה. פיסרידס נולד בניקוסיה שבקפריסין למשפחה יוונית-אורתודוקסית. בשנת 1970 סיים את לימודי התואר הראשון בשנת 1970 בכלכלה באוניברסיטת אסקס. בשנה לאחר מכן סיים את לימודי התואר השני באותה האוניברסיטה. בשנת 1973 סיים פיסרידס את הדוקטורט בבית הספר לכלכלה של לונדון. מאז 1976 וא מלמד בבית הספר. בעבר הרצה באוניברסיטת סאות'המפטון (1974–1976), אוניברסיטת הרווארד (1979–1980) ובאוניברסיטת קליפורניה בברקלי (1990–1991). מאז 1997 פיסרידס חבר בחברה האקונומטרית ובשנת 2002 נבחר לכהן כעמית באקדמיה הבריטית. מדיה וקבצים בנושא כריסטופר פיסרידס בוויקישיתוף כריסטופר פיסרידס, באתר פרס נובל (באנגלית) כריסטופר פיסרידס, באתר פרויקט הגנאלוגיה במתמטיקה כריסטופר פיסרידס, באתר אנציקלופדיה בריטניקה (באנגלית)
31 (סרט)

31 הוא סרט אימה אמריקאי משנת 2016, שנכתב, הופק ובוים על ידי רוב זומבי ובכיכובם של השחקנים, שרי מון זומבי, ג'ף דניאל פיליפס, לורנס הילטון-ג'ייקובס, מג פוסטר, ריצ'רד בלם, ג'יין קאר, ג'ודי ג'יזון, א.ג. דיילי ומלקולם מקדואל. הסרט כולל אינסמבל של שחקנים ללא דמות ראשית ספציפית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שרי מון זומבי – בתפקיד צ'רלי ג'ף דניאל פיליפס – בתפקיד רוסקו פייפר לורנס הילטון-ג'ייקובס – בתפקיד פנדה ת'ומאס מג פוסטר – בתפקיד ונוס וירגו ריצ'רד ברייק – בתפקיד דום הם מלקולם מקדואל – בתפקיד האב נפוליאון-הורציו-סילאס ג'ודי ג'יזון – בתפקיד האחות סרפנט ג'ן קאר – בתפקיד האחות דרגון פנצ'ו מולר – בתפקיד ראש חולה לו טמפל – בתפקיד ראש פסיכי דייוויד אורי – בתפקיד ראש סכיזופרני אי. ג'י. דיילי – בתפקיד ראש מין טורסטן וורגס – בתפקיד ראש מת ג'ינג'ר ליין – בתפקיד צ'רי בומב טרסיי וולטר – בתפקיד לאקי ליאו דניאל רואיבאק – בתפקיד פסטור ויקטור דוין סידל – בתפקיד ג'ורג'ינה ויקטור קווין ג'קסון – בתפקיד ליבון וואלי מייקל "רד בון" אלקוט – בתפקיד רנדי בומפגוסי השמן אספרנסה איברה – בתפקיד סנופי אנדראה דורה – בתפקיד טריקסי גבריאל פימנטל – בתפקיד ברומייר ג'רמיין הולמן – בתפקיד גון הסרט הוקרן בבכורה בפסטיבל סאנדנס 2016 ב-23 בינואר 2016. במרץ 2016 הודיעו סרטי סבן כי רכשו זכויות הפצה עבור 31 וכי הם יתנו לו מהדורה תיאטרלית מוגבלת ב-16 בספטמבר 2016. ב-1 בספטמבר הקרינה פאתום אירועים בכורה מיוחדת של 31 בבתי הקולנוע ברחבי ארצות הברית במסגרת אירוע מיוחד. האירוע כלל בכורות עולמיות לקליפ "Gore Whore", שאלות ותשובות אחד על אחד עם יוצר הסרט, ומבט מאחורי הקלעים. הסרט היה מועמד לארבעה פרסים בטקס פרסי האימה הבריטי "BloodGuts" בקטגוריות: "השחקן הטוב ביותר" (ריצ'רד ברייק), "שחקן המשנה הטוב ביותר" (מלקולם מקדואל), "שחקנית המשנה הטובה ביותר" (מג פוסטר) "והפסקול/הניקוד הטוב ביותר" (ג'ון 5). בנוסף ריצ'רד ברייק היה מועמד לפרס "שחקן המשנה הטוב ביותר" בטקס פרסי Fangoria" "Chainsaw ולאותה קטגוריה בטקס פרסי "Fright Meter" וזכה באחרונה. בנוסף בטקס "Fright Meter" היו מועמדים גם הגיטריסט ג'ון 5 ויוצר הסרט לקטגוריית "הניקוד הטוב ביותר" ו-וויין טות' היה מועמד בקטגוריית האיפור הטוב ביותר. הסרט קיבל ניקוד של 47% מאתר "Rotten Tomatoes" על סמך 45 ביקורות וציון ממוצע של 5.43 בדירוג הגולשים. באתר "Metacritic" הסרט קיבל ציון של 35 בהתבסס על 13 ביקורות. אתר האינטרנט הרשמי של 31 "31", במסד הנתונים הקולנועיים IMDb (באנגלית) "31", באתר AllMovie (באנגלית) "31", באתר Rotten Tomatoes (באנגלית) "31", באתר Box Office Mojo (באנגלית) "31", באתר Metacritic (באנגלית) "31", תסריט הסרט באתר Scripts.com (באנגלית) "31", במסד הנתונים הקולנועיים KinoPoisk (ברוסית) 31, 2016-09-15, נבדק ב-2020-10-20
אמיליאנו מרטינס

דמיאן אמיליאנו מרטינס רומרו (בספרדית: Damián Emiliano Martínez Romero; נולד ב-2 בספטמבר 1992) הוא כדורגלן ארגנטינאי, המשחק בעמדת השוער באסטון וילה ובנבחרת ארגנטינה. אמיליאנו מרטינס נולד במאר דל פלאטה ושיחק במועדון הנוער של אינדפנדיינטה. ב-2009 עבר לארסנל. הוא שימש בעיקר כשוער מחליף לאורך השנים, והושאל לקבוצות שונות באנגליה: אוקספורד יונייטד, שפילד וונסדי, רות'רהאם יונייטד, וולברהמפטון וונדררס. ב-2017 הושאל לחטאפה מליגת העל בספרד וב-2019 הושאל במהלך העונה לרדינג מהפוטבול ליג צ'מפיונשיפ. בעונת 2019/2020 בפרמייר ליג חזר לארסנל ובעקבות פציעתו של ברנד לנו פתח בהרכב הקבוצה בתשעה משחקי ליגה. בספטמבר 2020 עבר לאסטון וילה תמורת סכום של כ-20 מיליון פאונד. הוא פתח בהרכב הקבוצה בכל משחקיה בעונת 2020/2021, והשווה את שיא המועדון של בראד פרידל עם 15 משחקים בהם לא ספג בעונה אחת, ונבחר לשחקן העונה על ידי קהל הקבוצה. בינואר 2022, חתם מרטינס על חוזה הארכה לשלוש שנים עם אסטון וילה. באוגוסט 2024 חתם מרטינס על חוזה הארכה עד לשנת 2029 עם אסטון וילה. מרטינס היה חבר בנבחרת ארגנטינה בכדורגל עד גיל 17 ובנבחרת ארגנטינה בכדורגל עד גיל 20. ב-2019 זומן לנבחרת הבוגרת, אך לא שותף במשחקי הידידות ובמשחקי מוקדמות מונדיאל 2022 בהם נכלל בסגל למשחק. ב-3 ביוני 2021, מרטינס ערך את הופעת הבכורה שלו בנבחרת בתיקו 1–1 נגד צ'ילה. מרטינס נכלל בסגל הנבחרת לקראת קופה אמריקה 2021. במשחק נגד קולומביה בחצי הגמר, עצר 3 פנדלים וסייע לנבחרתו להעפיל לגמר. ארגנטינה גברה בגמר 0–1 על ברזיל ומרטינס נבחר בתום המשחק לשוער המצטיין של הטורניר. נכלל בסגל נבחרת ארגנטינה בטורניר מונדיאל 2022. בשלב רבע הגמר של הטורניר נגד נבחרת הולנד, הדף מרטינס שתי בעיטות עונשין במסגרת דו-קרב בעיטות העונשין, ועזר לקבוצתו להעפיל לחצי הגמר. בגמר הדף בעיטה של קולו מואני בדקה ה־123 ושמר על התוצאה 3-3 ששלח את המשחק לדו־קרב עונשין פנדלים מהנקודה הלבנה ב-11 מטר. בדו-קרב הדף בעיטה אחת וזכה עם ארגנטינה בגביע. על הצטיינותו לאורך הטורניר זכה בפרס כפפת הזהב לשוער הטוב ביותר. ב-2017, נישא לזוגתו אמנדה. לזוג בן בשם סנטי ובת בשם אווה. ב-2018, חתם חוזה עם חברת פומה שיהוו הספונסרים שלו. ארסנל גביע אנגלי: 2019/2020 מגן הקהילה (3): 2014, 2015, 2020 נבחרת ארגנטינה קופה אמריקה (2): 2021, 2024 פיינליסימה: 2022 גביע העולם בכדורגל: 2022 אישיים השוער המצטיין של הקופה אמריקה (2): 2021, 2024 הנבחרת המצטיינת של הקופה אמריקה (2): 2021, 2024 שחקן העונה של אסטון וילה: 2020/2021 השוער המצטיין של גביע העולם בכדורגל: 2022 שוער השנה של פיפ"א: 2022 גביע יאשין: 2023 מדיה וקבצים בנושא אמיליאנו מרטינס בוויקישיתוף אמיליאנו מרטינס, ברשת החברתית פייסבוק אמיליאנו מרטינס, ברשת החברתית אקס (טוויטר) אמיליאנו מרטינס, ברשת החברתית אינסטגרם אמיליאנו מרטינס, באתר Transfermarkt אמיליאנו מרטינס, באתר Soccerway אמיליאנו מרטינס, באתר BDFutbol אמיליאנו מרטינס, באתר WorldFootball.net אמיליאנו מרטינס, באתר National Football Teams אמיליאנו מרטינס, באתר FootballDatabase.eu אמיליאנו מרטינס, באתר ESPN Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
Waves (שיר של נורמני)

"Waves" (בעברית: "גלים") הוא שיר של הזמרת האמריקאית נורמני בהשתתפות הזמר האמריקאי 6lack. נורמני ביצעה לראשונה את השיר בהופעת טיידל אקס בברוקלין באוקטובר 2018. השיר הושמע לראשונה ב-ביטס 1 ויצא לאור ב-15 בנובמבר 2018. הקליפ של "Waves" יצא לאור בפברואר 2019 וזכה בפרס הווידאו קליפים של MTV בקטגוריית "קליפ ה-R&B הטוב ביותר" לשנת 2019 נורמני ביצעה במקור את השיר בלי 6lack בהופעה של טיידל אקס בברוקלין ב-23 באוקטובר 2018. הזמרת הכריזה על השיר בטוויטר ושיתפה את עטיפת הסינגל שלו ב-14. בנובמבר. "Waves" הושמע בבכורה ב-ביטס 1 ויצא לאור כסינגל ב-15. בנובמבר. נורמני הסבירה לזיין לואו מ-ביטס 1 מדוע בחרה לעבוד עם 6lack: הוא פזמונאי מדהים, ואני מרגישה שהוא לקח את השיר לרמה אחרת לגמרי. אני כבר אוהבת את השיר כמו שהוא, אבל הוא לגמרי עלה על כל ציפייה שהייתה לי, שהייתה די גבוהה, כי אני מעריצה אותו כאמן. "Waves" נשלח לתחנות הרדיו ובינואר 2019 דורג במקום ה-73 במסד הנתונים המוזיקלי מדיהבייס. ב-9 בפברואר 2019 פרסמה נורמני טיזר של הקליפ ברשתות החברתיות, והודיעה כי יעלה לאוויר ב-12 בפברואר. ב-13 במרץ 2019 ביצעו נורמני ו-6lack את השיר בתוכנית האירוח של ג'ימי פאלון. מבחינה מוזיקלית, הוא שיר רית'ם אנד בלוז עכשווי. מבחינה לירית, נורמני מתייחסת בשיר למערכת יחסים שהיא מוצאת את עצמה חוזרת אליה, שרה "כשיש לי אותך, רוצה לעזוב אותך / אם אתה נעלם, אז אני צריכה אותך." במקור, קדם הפזמון בסינגל, כמו גם כמה מילים, היו שונות, אולם זה שונה ברגע ש-6lack החל לעבוד על הסינגל. ג'ון בליסטיין ממגזין הרולינג סטון כינה את השיר "שיר פרידה מהורהר", ואמר כי נורמני ו-6lack נותנים שניהם "הופעות קוליות מיומנות". בעוד MTV הצהירו כי "קולם נשמע אלוהי יחד, שניהם שרים חלק ופשוט נעימים לאוזן." הקליפ יצא לאור ב-12 בפברואר 2019 ובוים על ידי אמיל נאוה. סצנת הפתיחה של הקליפ מציגה את נורמני מתעוררת על כוכב לכת נטוש ליד רמקול לבן. היא מופיעה בכאורגרפיות ריקודים שונות בחליפת גוף ושיער אסוף בליווי רקדנים לבושים בתלבושות זהות. הקליפ נחתך גם עם סצנות שלה מלטפת קבוצת כוכבים על קרש צלילה בשמיים, שוכבת על מזרן ים על פני אוקיינוס חשוך, צפה מתחת למים ונעלמה בשדה כוכבים. 6lack מופיע אז על פני הירח כשהוא ונורמני מתחבקים בזמן שמטר מטאורים עף על פניהם. הקליפ מסתיים בכך שהם אוחזים ידיים כשהם שוכבים על מזרן ים באמצע הים כשהמצלמה מתרחקת מהם. נכון לאוקטובר 2020 צבר הקליפ מעל ל-29 מיליון צפיות ביוטיוב. Waves, במסד הנתונים הקולנועיים IMDb (באנגלית) Waves, באתר Last.fm (באנגלית) מידע על הסינגל "Waves" באתר מיוזיק בריינז מילות השיר "Waves" באתר Genius סרטון השיר "Waves" באתר יוטיוב Waves (feat. 6LACK), נבדק ב-2020-10-19 Anita Bennett, Anita Bennett, MTV Video Music Awards – Complete Winners List, Deadline, ‏2019-08-27 (באנגלית אמריקאית)
The Addams Family Theme

The Addams Family Theme (בעברית: שיר הנושא של משפחת אדמס) הוא שיר הנושא של תוכנית הטלוויזיה "משפחת אדמס" משנת 1964. השיר נכתב ועובד על ידי מלחין הקולנוע והטלוויזיה ההוליוודי, ויק מיזי. העיבוד של השיר כולל בתוכו צ'מבלו וכולל בתוכו גם שימושים בכלי הקשה, אותם ניתן לשמוע לאורכו של השיר. כמו כן, היה שימוש בקולו של טד קאסידי במהלך השיר. שיר הנושא זכה לפופולריות במרוצת השנים, אך הוא לא זכה להצלחה רבה במצעדי הפזמונים. קטע הסיום של השיר הוא קטע כלי בלבד, בו יש שימוש בכלים מוזיקליים שונים כמו משולש, כלי קץ, שריקות, צפירות וקולות של ברווז. במרוצת השנים, הועלו שלל גרסאות שונות של שיר הנושא לספוטיפיי, שהצליחו לצבור מיליוני השמעות. מידע על היצירה "The Addams Family Theme" באתר מיוזיק בריינז מידע על הקומפוזיציה "The Addams Family Theme" באתר AllMusic גרסאות נוספות ל"The Addams Family Theme" באתר SecondHandSongs The Addams Family, 1964-09-18, נבדק ב-2020-10-19 Vic Mizzy (Ft. Ted Cassidy) – The Addams Family (באנגלית), נבדק ב-2020-10-19 Facebook, Twitter, Show more sharing options, Facebook, Twitter, LinkedIn, Email, Copy Link URLCopied!, Print, Composer wrote catchy sitcom songs, Los Angeles Times, ‏2009-10-20 (באנגלית) Cover Me: With 99 TV Songs, נבדק ב-2020-10-19 TV Theme Library: Classic TV - A to Z, נבדק ב-2020-10-19 Halloween Themes, נבדק ב-2020-10-19 Skeleton Dance: Kids Halloween Songs, נבדק ב-2020-10-19